ৰাজ্যৰ তৃতীয় পৰ্যায়ৰ গুণোৎসৱৰ কাৰ্যসূচী পুনৰ পিচুৱালে সৰ্বশিক্ষা মিছনে। অহা ২৬ ডিচেম্বৰৰ পৰা ২৯ ডিচেম্বৰলৈ ৰাজ্যৰ ১৩ খন জিলাত গুণোৎসৱ অনুষ্ঠিত হোৱাৰ কথা আছিল। কিন্তু হঠাত কালি সৰ্বশিক্ষা মিছনে জিলা সমূহৰ উপায়ুক্ত সকললৈ পত্ৰ যোগে গুণোৎসৱ পিছুৱাৰ কথা উল্লেখ কৰিছে। এতিয়া তৃতীয় পৰ্যায়ৰ গুণোৎসৱ পূৰ্বৰ তাৰিখৰ বিপৰীতে অহা বছৰৰ ৩ জানুৱাৰীৰ পৰা ৬ জানুৱাৰীৰ ভিতৰত অনুষ্ঠিত কৰিব বুলি পত্ৰখনত উল্লেখ কৰে।
উল্লেখনীয় যে ৰাজ্য চৰকাৰে তৃতীয় পৰ্যায়ৰ গুণোৎসৱ এই পৰ্যন্ত তৃতীয় বাৰলৈ বাতিল কৰিলে। এই সিদ্ধান্তৰ পিছতে এতিয়া ১৩ খন জিলাৰ শিক্ষক-শিক্ষয়ত্ৰী, ছাত্ৰ-ছাত্ৰীৰ লগতে অভিভাৱক সকল বিভ্ৰান্তত পৰা পৰিলক্ষিত হৈছে। মনকৰিবলগীয়া যে তৃতীয় পৰ্যায়ৰ গুণোৎসৱৰ কাৰণে উক্ত জিলা কেইখনৰ বিদ্যালয় সমূহত বছৰেকীয়া পৰীক্ষাও অনুষ্ঠিত হোৱা নাই। যাৰ ফলত ছাত্ৰ-ছাত্ৰী সকলৰ মাজত এতিয়া হাহাকাৰ অৱস্থাৰ সৃষ্টি হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
